ทะเลไอริช

ทะเลไอริช (อังกฤษ: Irish Sea) บางครั้งเรียก ทะเลแมน หรือ ทะเลแมงซ์ (อังกฤษ: Mann Sea หรือ Manx Sea; เวลส์: Môr Manaw, ไอริช: Muir Meann แมน: Mooir Vannin, แกลิกสกอต: Muir Mhanainn) เป็นทะเลที่แยกเกาะไอร์แลนด์จากบริเตนใหญ่ ทางใต้ติดต่อกับทะเลเคลติกผ่านช่องแคบเซนต์จอร์จและไปยังภาคพื้นสมุทรชายฝั่งตะวันตกของสกอตแลนด์ ส่วนทางตอนเหนือเชื่อมผ่านช่องแคบเหนือ แองเกิลซีย์เป็นเกาะที่ใหญ่ที่สุดภายในทะเลไอริช ตามด้วยเกาะแมน ทะเลไอริชมีพื้นที่ 46,007 ตารางกิโลเมตร ชายฝั่งทางเหนือติดกับสกอตแลนด์ ทางตะวันออกติดกับประเทศอังกฤษ ทางตะวันตกเฉียงใต้ติดกับเวลส์ และทางตะวันตกติดกับไอร์แลนด์เหนือและประเทศไอร์แลนด์ ทะเลไอริชมีความสำคัญในบริเวณที่ครอบคลุมทางด้านเศรษฐกิจทางการค้าขาย การขนส่งทางเรือ การคมนาคม การประมง และการสร้างพลังงานในรูปของกังหันลมและโรงงานนิวเคลียร์ การขนส่งผู้โดยสารระหว่างสองเกาะตกราว 12 ล้านคนต่อปี และสินค้าอีก 17 ล้านตันต่อปี ประวัติ ทะเลไอริชก่อตัวขึ้นในยุคนีโอจีน ในสมัยจักรวรรดิโรมัน ทะเลไอริชถูกเรียกว่า มาเร ฮิแบร์นิกุส (ละติน: Mare Hibernicus) มีการข้ามทะเลเพื่อรุกรานไอร์แลนด์จากบริเตนใหญ่หลายครั้ง อาทิ การรุกรานไอร์แลนด์ของชาวแองโกล-นอร์มันเกิดขึ้นเป็นระยะในช่วงปลายศตวรรษที่ 12 จากเวลส์ และราชวงศ์ทิวดอร์ข้ามทะเลไอริชเพื่อรุกรานไอร์แลนด์ในปี ค.ศ. 1529 หมายเหตุ อ้างอิง ข้อมูลทั่วไป อ่านเพิ่ม แหล่งข้อมูลอื่น Fylde Coast Marine Life Project Irish Sea Conservation Zones The Wildlife Trusts Living Seas – Irish Sea